cyanic-selkie/wikianc huggingface dataset:
Nyboder
Endringer, saneringsplaner og fredning
Nyboder var flere ganger utsett til å rives helt ned, ofte fordi staten var fristet av pengene den kunne få for området. I 1650 var det en lang diskusjon om salg av området, det ble beholdt men få år senere ble det skåret av i ytterkantene. På 1700-tallet ble mange av de opprinnelige husene revet og nye hus på to etasjer ble bygget. Av de opprinnelige er det kun rad igjen, nemlig i Sankt Pauls Gade, Nyboders Mindestuer, som ble bygget i 1635 og fredet i 1918.
Damsgård hovedgård
Restaureringen
I tillegg til det nødvendige vedlikeholdet, startet også konserveringsarbeidet, ledet av restaureringskonsulent Jon Brænne. Restaureringsprosjektet ble startet umiddelbart etter overdragelsen av hovedgården, og bestod i grundige undersøkelser av alle husets overflater, og avdekking av forskjellige lag med tapeter og gulvbelegg. Man la ned mye arbeid i å rekonstruere hovedgården slik den har fremstått tidligere. I noen rom er vegger malt med datidens teknikk og maling, mens andre rom er dekorert med nøyaktige kopier av datidens tapeter. De omfattende undersøkelsene og restaureringen ble utført av tekniske konservatorer fra Riksantikvaren: Eivind Bratlie, Lars Hauglid, Terje Norsted, Tone Olstad, Kristin Solberg. Målet har hele tiden vært å vise rommene slik de fremstod da det siste byggmessige hovedelementet kom til. Man opplever dermed de forskjellige rommene slik de fremstod på forskjellige tidspunkt av historien.
Fylkesvei 3648
Frem til 2019 hadde veien betegnelsen fylkesvei 224 (Aust-Agder).
Damsgård hovedgård
Restaureringen
Gjester vil i alle rom finne dokumentert tidligere bruk av maling og tapet, for å vise hvordan rommene engang har fremstått. Restaureringen av hovedgården var – som selve sikringsarbeidet – et av de mest omfattende i Norge.
Rommene
Flere av rommene på Damsgård hovedgård fremstår nå som autentiske fra den tiden de skal representere. De er blitt utsmykket og dekorert delvis med gaver fra Jansonfamilien som hovedgården ble overtatt fra, og med en god del møblement og inventar som Vestlandske kunstindustrimuseum hadde overtatt tidligere.
Ballsalen ligger i 2. etasje i hovedbygningen, den er innredet med lysekrone og dører i rokokkostil, og et tapet dekorert med mørke draperier. Rommet er godt bevart, på veggene henger det forskjellige portretter og speil, og møblementet er fra 1700-tallet. Stolenes gyldne lærtrekk viser hvilken rikdom husets eiere da hadde.
Nyboder
Endringer, saneringsplaner og fredning
I 1852 solgte Marineministeriet deler av området. Et kvartal som omfattet hele Kattegade og Pindsvinegade, den ene siden av Nygade og den ene siden av Bryggerlængen ble bortsolgt ved auksjon. Området ble kjøpt av grosserer H.P. Lorentzen med partnere og de rev de gamle bygningene og oppførte nye bygninger på området. Alle som bodde i kvartalet måtte da flytte (45 menn, 76 kvinner, 140 barn og 19 eldre). Samtidig fikk Lorentzen i 1854 omdøpt Pindsvinegade til Lorentzensgade, tiltross for bystyrets motstand. Gaten ble dog i 1891 omdøpt til Sankt Pauls Gade.
I 1865 ble det gjort vedtak om endelig sanering av Nyboder. Arkitekten Ferdinand Meldahl hadde ansvaret for den nye utformingen av området, planene ble ikke gjennomført, med unntak av byggingen av Sankt Pauls Kirke samt Den Danske Frimurerordens losjebygning i Klerkegade.
Damsgård hovedgård
Rommene
Blåstuen har fått navnet fra sitt blå-hvite velour-tapet, opprinnelig satt opp under Gyldenkrantz' store ombygging. Rommet inneholder også en lysekrone og en majestetisk ovn med mørke fliser, som er forholdsvis unik i sitt slag i Norge. Ovnen er tyskprodusert fra midten av 1700-tallet. Gulvet er av nyere dato, og veggene er dekorert med flere portretter og stikk. Her henger et portrett av Gyldenkrantz, malt av J.C.C. Michaelsen i 1783, i tillegg til et lyst skap som rommer en mengde med sølvgjenstander. Blåstuen ligger til høyre rett etter entréen gjennom hovedinngangen, og derfra har man utsikt til Jansonmarken, Laksevåg kirke og Kirkebukten.
Nyboder
Endringer, saneringsplaner og fredning
På 1880- og 1890-tallet ble de fleste husene kraftigt renovert, og nye bygninger ble oppført i gatene Haregade, Gernersgade, Rævegade, Sankt Pauls Gade og Olfert Fischers Gade.
Å (Senja)
Å har tidligere hatt egen barnehage, skole og dagligvarebutikker og er i dag, sammen med kirke, bank og eldresenter å finne på Stonglandseidet. Skrolsvik, som ligger 12,5 km mot vest, har hurtigbåtforbindelse med Harstad. Å har postadresse 9392 Stonglandseidet.
Damsgård hovedgård
Rommene
Det røde kabinettet er neste rom etter Blåstuen, og har samme utsikt. Rommet har fått sitt navn på grunn av det røde tapetet, som er satt opp rundt 1865, og møblene er fra midten av 1800-tallet.
Nyboder
Endringer, saneringsplaner og fredning
Nyboder ble fredet i 1944. De Nye Stokke ble fredet i 2006.
Gatenavnene
Det var spennende og eksotiske navn som ble anvent – med en hovedvekt på krydder og dyr:
Noen smug fikk også folkelige navn som:
I dag er ikke alle navnene bevart, bl.a. gjorde man på midten av 1800-tallet en endring med at gater som var en fortsettelse av en annen ikke lenger kunne ha annet navn, dermed ble det en kraftig reduksjon i antallet gatenavn. Ved denne reformen kom nye navn til, navn som i dag er i bruk.
Gatenavnene ble malt på husmurene. Husnumrene var også annerledes, idet de var fortløpende i såkalt bustrofedon-stil. Husene har forøvrig aldri fått egne matrikkelnumre, sannsynligvis siden området var eiet og administrert av marinen.
Særstatus frem til 1970
Nyboder hadde fra starten en spesiell status i forhold til resten av København. Selve Nyboder var administrativt underlagt Holmens admiral og ikke underlagt Københavns bystyre. Nyboder hadde bl.a. eget politi, brannvesen og skole. For politiet i København kan det i vedtektene fra 1920 således leses:
Gradvis forsvant Nyboders særstatus og ved kommunalreformen i 1970 ble området underlagt København kommune slik som andre deler av byen.
Nyboder i litteraturen
Ludvig Holberg dedikerte heltediktet Peder Paars til Nyboder. Mens han harselerte med beboerne i Den Stundesløse.
H.C. Andersen skriver om Nyboder i eventyret om Hyldemoer.
Søren Kierkegaard nevner Nyboder i Enten-Eller.
Biblioteca Medicea Laurenziana
Biblioteket bevarer Il Codice Fiorentino på nahuatl, den viktigste kilden til informasjon om aztekernes liv før spanjolenes erobring. Blant andre velkjente manuskripter i biblioteket kan nevnes de syrianske Rabulla-evangeliene, Codex Amiatinus, som inneholder de tidligste overlevende manuskriptet fra den latinske Vulgatabibelen, Squarcialupi Codex, et viktig tidlig musikalsk manuskript, samt det fragmentariske Erinnapapyruset som inneholder dikt av en venn av Sapfo.
Damsgård hovedgård
Rommene
Fruens soveværelse ligger bak Det røde kabinettet. Det har vinduer mot Fruens have, og er utstyrt med en stor himmelseng fra slutten av 1700-tallet.
Forgangen er rommet hvor gjestene skulle gjøre sin entré, etter å ha blitt skysset opp til hovedgården på hest fra Kirkebukten. Gulvet er dekorert med ekte bergenske marmorheller, og veggene er dekorert med supraporter av Munkholmen i Trondheim, Frederiksberg i København og hvalfangst i Nordishavet. Til høyre finner man Blåstuen, til venstre Gulstuen og rett frem en dør som leder til Bakgangen.
Gulstuen ligger som Blåstuen på andre siden av forgangen, og har også vinduer igjennom husets fasade. Gulstuen er rikt innredet, men fra en nyere periode; første halvpart av 1800-tallet. Gulfargen på veggene stammer opprinnelig fra perioden da Herman Didrich Janson overtok huset.
Herrens soveværelse ligger på motsatt side av Fruens soveværelse, bak Medaljongrommet og ved siden av kjøkkenet. Rommet har utsikt mot Herrens have (østhaven) og er innredet slik det var på begynnelsen av 1900-tallet. Under taket er veggene dekorert med border av løpende hunder.
Kjøkkenet er et fargerikt rom, slik rommene ofte var i senbarokken. Rommet er rekonstruert slik det fremstod på 1700-tallet, med lilla vegger, lyseblå vinduskarmer, lysegrønne dører og lister og innslag i oker og brunrødt. Det domineres av en enorm peis, hvor matlagingen foregikk, og har store, lyse vinduer ut mot bakgården. Inngangen til Kjøkkenet går via bakgangen.
Det lille kjøkkenet ligger på den andre siden av Bakgangen, og er trolig det kjøkkenet som var mest i bruk når det ikke var festivitas på hovedgården. Rommet er innredet nøyaktig silk det ble forlatt av Jansonfamilien etter overtagelsen i 1983.
Medaljongrommet ligger etter Gulstuen, og på fasadens østre side. Rommet er dekorert med lys rød farge og på veggene er det fem malte medaljonger, med malte rammer og hyller. Maleriene har av landsskapsmotiver, og en av Jansons båter som motiv. Møblementet og lysekronen er av nyere dato, mellom midten og slutten av 1800-tallet. I 1887 fikk Medaljongrommet en havedør ut mot østhaven.
Porselenskammerset er egentlig ikke en del av hovedbygget, det tilhører østfløyen. Rommet ligger bak Herrens soverom, og ble innredet av Herman Didrich Janson etter overtagelsen i 1796. Etter en omfattende restaurering er rommet tilbakeført til den originale stilen, med grå og grønne vegger. Dessverre er det engang så rikholde innholdet fra rommet spredt gjennom salg og arv, men fremdeles kan besøkende se et frokostservise fra Den kongelige porselensfabrikk i København. Det ble innkjøpt i 1798, og har flere glass fra 1700-tallet samt en punchbolle som opprinnelig tilhørte Danckert Danckertsen Krohn.
Haven
Damsgård hovedgårds to haver - østhaven, herrens have, og vesthaven, fruens have, er begge omgitt av en høy mur. Murens viktigste funksjon er ikke å holde uønskede gjester borte, men å gi le og bevare varmen til to fantastiske haver. Utenfor hovedgården, umiddelbart utenfor bakgården, ligger også utearealet Den engelske haven. Haveanlegget ble i 1999 kåret til Årets grønne park. Restaureringen av havene innenfor muren ble ledet av Bergen kommunes Fritidsavdeling, etter en plan av havearkitekt professor Sven-Ingvar Andersson. Havene ble åpnet før resten av hovedgården – den høytidelige åpningen foregikk 25. august 1988. Hensikten med restaureringen var å gjenskape havene slik de fremstod på 1700-tallet, og de er gjenskapt i innhold såvel som i design. Fra Universitetet i Bergen deltok botanikere for å velge ut planter som mest sannsynlig ble dyrket på datidens hovedgård, og resultatet er et imponerende utvalg av prydvekster og nytteplanter. Man finner utsøkte roser og nytteplanter som løk og kål, og en stor urtesamling med timian, mynte og salvie. Havene er også prydet av flere små statuer, som er nøyaktige kopier av datidens havepynt. I østhaven står en statue av Neptun og i vesthaven en statue av Merkur, for å symbolisere Bergens viktigste næringsveier: sjøfarten og handelen.
Østhaven
Østhaven er også kjent som herrens have, og er strengt symmetrisk, med seks kvadrater og en allé av barlind. Haven har gangstier i hvit singel.
Vesthaven
Vesthaven er også kjent som fruens have, og følger langt mindre strenge arkitektoniske linjer enn østhaven. Her er det en andedam og en karpedam. Andedammen ligger i akse med vinduet i Fruens soveværelse – en tverrakse som fortsetter tvers igjennom huset og ut til østhaven, hvor en liten statue av Neptun spruter vann i et lite basseng.
Den engelske haven
Den engelske haven ble sannsynligvis anlagt på midten av 1700-tallet, den ligger utenfor de beskyttende murene som rammer inn hovedgården og de to andre havene og har en stor halvsirkel med lindetrær. Rundt 1830 ble haven lagt om for å få en mer engelsk landskapsfølelse, med bro over en liten bekk, slyngplanter og sti. Den engelske haven er gjenskapt slik man tror haven fremstod som ny rundt 1830, og er i motsetning til resten av hovedgården tilgjengelig året rundt.
Å (Senja)
Å grunnkrets
Grunnkretsen Å omfatter, i tillegg til Å også bygdene Frovåghamn, Dragøy og Olaheimen. Å tilhører Delområde Stonglandet, og grenser i vest til Buvik, i nord til Rødsand, i øst til Eidet og over Eidepollen i sør til Stonglandet grunnkrets. Areal: 33,92 km².
Nyboder
Nyboder i litteraturen
Forfatteren Henrik Pontoppidans bodde selv en periode i Nyboder. Figuren hans Lykke Per leide rom hos højbådsmand Olufsen i Hjertensfrydsgade i Nyboder.
Gudrun Eriksen har i sine barnebøger beskrevet dagligdagen i Bjørnegade 5, med tydelige referanser til Nyboder.
Å (Senja)
Å grunnkrets
Innbyggertall:
Nyboder
Nyboder i litteraturen
Flådens blå matroser er en dansk spillefilm fra 1934 som utspiller seg i området.
Visen Nyboders pris skrevet av Poul Andreasen i 1930, og sunget av Olga Svendsen samme år var en av sin tids mest populære danske viser.
Crash Bandicoot
Crash Bandicoot er en serie videospill for Game Boy og PlayStation hvor hovedpersonen Crash blant annet må kjempe mot doktor Neo Periwinkle Cortex. Cortex er hovedboss og Crash sin nemesis i de fleste spillene i Crash Badicoot-serien. Før Crash kjemper mot siste boss må han gjennom flere forskjellige baner som ofte tar utgangspunkt i forskjellige verdener. Crash må også kjempe mot andre hjelpere av doktor Neo Periwinkle Cortex som N. tropy, Tiny Tiger og N. gin. Doktor Cortex tjener ofte under en kraftig, ond voodoo maske som heter Uka Uka. Crash derimot har broren til Uka Uka, Aku Aku, som er en snill men like kraftig voodoomaske. Crash har en søster som heter Coco som har en IQ på 164. I Crash Bandicoot 3: Warped kunne man spille som Coco for første gang. Hun har bare vært spillbar i noen spill, og da bare i noen baner. De fleste Crash Bandicoot-spill er plattformspill med mye variasjon, mens andre spill, som for eksempel Crash Team Racing, handler om go-karting.
Richard Meier
Richard Meier (født 12. oktober 1934 i Newark i New Jersey) er en amerikansk arkitekt, kjent for sin rasjonelle design og bruken av hvitfarge.
Meier fikk en bachelorgrad ved Cornell University i 1957 og arbeidet i kort tid for Skidmore, Owings & Merrill i 1959, så for Marcel Breuer innen han startet sin egen praksis i New York i 1963. Han ble kjent som én av «The Five» i New York i 1972. Oppdraget for Getty Centre i Los Angeles i 1984 skapte Meiers verdensberømmelse.
Han er især kjent for museumsutgavene av sine rasjonelle, hvite bygninger.
En stor del av Meiers verker bygger på verkene til arkitekter fra begynnelsen av 1900-tallet, særskilt Le Corbusier, og især hans tidlige verk. Han utvidet mange idéer som var tydelige i Le Corbusiers verker, særskilt Villa Savoye og den sveitsiske paviljongen.
Meiers verker gjenspeiler også innflytelsen fra andre designere, slik som Ludwig Mies van der Rohe og, i visse tilfeller, Frank Lloyd Wright og Luis Barragán (uten fargen).
Smith House i Connecticut blir betraktet som ett av hans nøkkelverker. Giovanitti House i Pennsylvania er dekket med porselensemaljerte plater.
Vernebygget rundt Ara Pacis i Roma fra 2006 er meget omdiskutert. Borgermesteren i Roma har satt opp nedrivning av dette bygget som ett av sine valgløfter.
I 1984 fikk han Pritzker-prisen, og i 2006 vant han gullmedalje i arkitektur fra Academy of Arts and Letters.
I boken Meier av Philip Jodidio, blir Meiers samlede verker 1963–2008 presentert.
Indre By (København)
Indre By er en administrativ bydel i København, med 48,490 innbyggere pr. 1. januar 2011. Indre By utgjør den historiske kjernen av København, og strekker seg ut til Søerne (Sortedams Sø, Peblinge Sø og Skt. Jørgens Sø). Christianshavn på østsida av Havneløbet hører også med til Indre By.
Pat McCarran
Pat McCarran (født 8. august 1876 i Reno, Nevada, død 28. september 1954) var en amerikansk senator fra Nevada fra 1933 til 1954, og han var kjent for sin anti-kommunistisk holdning.
McCarran studerte ved University of Nevada i Reno, men han måtte trekke seg fra studiene for å jobbe på familiens ranch da faren hans ble skadet. Han tok advokat-eksamen i 1905. I 1903 ble McCarran medlem av delstatens lovgivende forsamling, og etter å ha avsluttet sin juridiske embetseksamen ble han statsadvokat i 1907. Som medlem av Det demokratiske partiet, prøvde McCarran uten hell å bli valgt til Senatet ved valgene i 1916 og 1926. I 1932 prøvde han for tredje gang, og sikret seg den demokratiske nominasjonen og slo den sittende republikanske kandidaten.
Etter andre verdenskrig etablerte McCarran seg som en av Senatets mest kjente anti-kommunister. McCarran forble i Senatet inntil sin død i Hawthorne, Nevada i september 1954. I 1960 satte delstaten Nevada opp en bronsestatue av McCarran. Han fikk McCarran internasjonale lufthavn i Nevada oppkalt etter seg.
Salar de Coipasa
Salar de Coipasa er en saltslette i departementet Oruro i Bolivia, omtrent 160 km sør for byen Oruro nær grensen mot Chile. Saltsletten ligger på punaen øst i Andesfjellenes altiplano 3680 meter over havet. Den er omtrent 70 km lang og 50 km bred og har et areal på 2218 km².
På det tykkeste er saltlaget 100 m dypt, og det er den nest største saltsletten i Bolivia etter Salar de Uyuni. Saltsletten er også habitat og hekkeområde for flamingoer.
Sørum kirke (Sørum)
Sørum kirke er en langkirke i Lillestrøm kommune i Viken fylke. Den er en del av Den norske kirke og hører til Nedre Romerike prosti i Borg bispedømme.
Magnus Erlingssons saga beretter om et overfall ved Rydjokul i Sørum vinteren 1166-67. Rydjokul kirke skal ha ligget et par kilometer sydøst for den nåværende kirken nærmest elven, inntil den ble tatt av et leirskred, og kan ha blitt erstattet av den nåværende Sørum kirke.
Byggverket er i stein og har 340 plasser.
Dørringer og døpefont er fra middelalderen. Renessanse prekestol og en utskåret altertavle fra 1733.
Sørum kirke er en av de eldste gjenværende steinkirkene i Norge, og har opp gjennom historien vært en viktig maktfaktor med store rikdommer. Noen hundre meter fra kirken ligger Sørum prestegård.
Adkomst til stedet er via fylkesvei 171 og Bingenvegen.
Fylkesvei 3646
Fylkesvei 3646 går mellom Hellenes og Langholmsund i Lillesand kommune. Veien er 900 meter lang.
Frem til 2019 hadde veien betegnelsen fylkesvei 223 (Aust-Agder).
Heidi Sundal
Heidi Sundal (født 30. oktober 1962 i Oslo) er en norsk tidligere håndballspiller. Hun har 269 landskamper og 731 mål for Norges kvinnelandslag i håndball. Med landslaget vant hun bronse i VM i 1986 og på hjemmebane i VM i 1993, samt sølv under OL i 1988 i Seoul og under OL i 1992 i Barcelona. Sundal ble regnet som en av verdens beste strekspillere, og ble kåret til beste strekspiller i VM i 1993.
Som klubbspiller representerte hun Nordstrand IF, og ble norgesmester med klubben i 1987.
Marcia Muller
Marcia Muller (født 28. september 1944) er en amerikansk forfatter av romaner innenfor krimsjangrene mystikk og thrillere.
Muller er gift med krimforfatteren Bill Pronzini som hun har samarbeidet med om flere romaner. I 1987 var Muller mottaker av prisen The Macavity Awards sammen med ektemannen Bill. I 1994 ble Muller tildelt en The Anthony Awards for romanen Wolf in the Shadows.
Vit at jeg elsker deg – Unit Five og Tore Hansens beste ballader
Vit at jeg elsker deg – Unit Five og Tore Hansens beste ballader er en samleplate utgitt med Unit Five i 1996.
Abruptum
Abruptum var et black metal-band fra Sverige, stiftet i 1990 av «IT», «All» og «Ext».
Etter en stund fikk «Ext» sparken, og han ble erstattet av «Evil». Abruptum skrev platekontrakt med Deathlike Silence Productions, som ble drevet av Euronymous fra norske Mayhem. Senere fikk de sitt eget plateselskap, Blooddawn Productions. Abruptum bidro med åpningslåten på albumet Nordic Metal: A Tribute to Euronymous som ble gitt ut etter at Euronymous ble drept.
Abruptum ble lagt ned i 2005.
Ishockey under Vinter-OL 1988
12 lag deltok i ishockeyturneringen under Vinter-OL 1988. To grupper med seks lag i hver, der de tre beste lagene i hver gruppe gikk videre til finalegruppen. Kampene ble spilt i Olympic Saddledome, Stampede Corral og Father David Bauer Olympic Arena i Calgary, Alberta, Canada.
Gruppe A
* Polen ble fratatt seieren på grunn av at Jaroslav Morawiecki avga positiv dopingprøve for testosteron, Frankrike ble tilkjent seieren med 2-0 men fikk null poeng.
Plasseringskamper
23. februar
Kamp om 11.-plass
Kamp om 9.-plass
25. februar
Kamp om 7.-plass
Brikt Jensen
Brikt Jensen (født 15. september 1928, død 14. november 2011 ), egentlig Brigt Jensen, var en norsk forlagsmann, forfatter og mediepersonlighet. Han er særlig kjent for TV-programmet Bokstavelig talt som i seks år gikk på NRK i 1980-årene. Han var i en årrekke tilknyttet forlaget Gyldendal, der han var assisterende direktør og senere administrerende direktør. Etter 15 år som sjef gikk han i 1980 over til å være hovedkonsulent i forlaget. Han virket også som universitetslektor i Strasbourg og som professor II i medievitenskap ved Universitetet i Bergen 1988–1992.
Han var sønn av postbetjent Ingebrigt Jensen (1901–1945) og Louise Emilie Olsen (1905–1977). Han ble i 1952 gift med lærer Ingebjørg Steen (16. november 1928–), ekteskapet ble oppløst i 1977. Han giftet seg så på nytt i 1979 med forlagsredaktør Anne-Grethe Rønnow Schei (20. april 1943–16. juli 2003). Brikt Jensen var far til tekstforfatteren Ingebrigt Steen Jensen.
Johan Arnt Elverum
Johan Arnt Elverum (1938–2017) var en norsk politiker og næringslivsleder. Han var ordfører i Stjørdal kommune fra 1999 til 2013. Han representerte Senterpartiet.
Familie og yrke
Han vokste opp på slektsgården Øvre Elvran (Litj-Elvrin) i Elvran i Lånke som sønn av gårdbruker John Elverum og hustru Dorthea Sætnan. Han gikk Mære landbruksskole og Hamar katedralskole og studerte så økonomi ved Norges landbrukshøgskole. Han studerte også ved Bedriftsøkonomisk institutt.
Elverum var fylkessekretær i Akershus bondelag 1966–1968, sekretær og konsulent ved utbyggingsavdelingen ved Sør-Trøndelag fylkesmannsembede 1968–1972, økonomikonsulent i Stjørdal kommune 1972–1975, filialsjef i Forretningsbanken i Stjørdal 1976–1987, økonomidirektør i Felleskjøpet Trondheim (nå Felleskjøpet Agri) 1987–1992 og økonomidirektør i Trøndelag Meieri/TINE Midt-Norge 1992–1999. Han hadde en rekke styreverv, blant annet i Nobø Electro, Gjensidige Stjørdal Brannkasse og Stjørdal Tomteselskap.
Politisk arbeid
Han var første gang medlem av Stjørdal kommunestyre og formannskap 1984–1995. Ved valget i 1999 ble Elverum på nytt valgt inn i kommunestyret. Gjennom et samarbeid mellom Senterpartiet, Høyre, Fremskrittspartiet, Venstre og Kristelig Folkeparti ble Elverum valgt til ordfører. Dette samarbeidet fortsatte etter valgene i 2003, 2007 og 2011, med Elverum som ordfører, og Einar Fløttum, Ole Myrbekk og Ole Hermod Sandvik fra Høyre som varaordførere. Senterpartiet oppnådde sin største oppslutning i 2007 med 25 % av stemmene.
De fremste politiske spørsmålene i kommunen i Elverums ordførertid handlet om å håndtere en betydelig befolkningsvekst; i denne perioden vokste folketallet fra rundt 18 200 til 22 500. Med Elverum var Stjørdal landets største kommune i folketall med ordfører fra Senterpartiet. Elverum var også en pådriver for byggingen av Kimen kulturhus.
I juni 2013 ba Elverum seg fritatt fra ordførervervet av helsemessige årsaker. Samme måned ble Ivar Vigdenes valgt til ny ordfører.
Urban Dictionary
Urban Dictionary er en nettdugnad-drevet ordbok på nett for slangord og uttrykk, som drives under mottoet «Definer din egen verden». Nettsiden ble startet i 1999 av Aaron Peckham. Opprinnelig var Urban Dictionary ment som en ordbok for slang og kulturelle ord eller uttrykk, som man typisk ikke finner i vanlige ordbøker, men nå blir ordboken brukt for å definere et hvilket som helst ord, hendelse eller frase. Ord eller fraser på Urban Dictionary kan ha flere definisjoner, eksempler på bruk og merkelapper. Per 2014 hadde ordboken over 7 millioner oppslagsord, mens 2000 nye oppslagsord ble lagt til daglig.
Turid Pedersen
Turid Pedersen (født 5. februar 1954 i Harstad) er en norsk musiker og sanger.
Pedersen deltok i 1977 som vokalist i den nord-norske delfinalen i Melodi Grand Prix; hvor hun konkurrerte mot Chris Lyngedal fra Kjøllefjord. Hun vant med «Ikke Mitt Bord»; som i finalen ble fremført av bidragets låtskriver Axel Gran.
Senere ble hun frontfigur i det Bergens-baserte bandet Nøkken fra 1978 til 1984.
Pedersen var også medvokalist i Veslefrikk sammen med Anne Grete Preus. Siden 1983 har hun vært en del av trioen Tits & Hits sammen med Kine Hellebust og Hege Rimestad.
Hun ga i 2000 ut soloalbumet Ensomhet i lag. Hun tok også opp igjen samarbeidet med Bjørn Vassnes (Nøkken) i 2002 og ga ut albumet Tusen lys i 2004. I 2012 ga gruppa ut et nytt album, Nøkken 2012, produsert av tidligere bassist Sverre E. Henriksen. Samme år ble en gammel råteip fra 1974–75 med Erter, Kjøtt og Flesk utgitt i forbindelse med bandets deltakelse på Buktafestivalen i Tromsø.
Pedersen er bosatt i Gressvik i Østfold og jobber som sanglærer ved kvinnefengselet i Sarpsborg.
Fenderlist
En fenderlist er en list på utsiden av en båt, for å ta opp slag og støt mot båten utenfra.
På tradisjonelle robåter og trebåter er det som oftest en fenderlist av tre langs øverste bordkant i båten. Stundom var det i tillegg en fenderlist langs nederkanten av øverste bord, men dette var ofte mer for utseendets skyld; eksempler på dette er Nordlandsbåter og Midt-Vestlandsbåter.
Av og til er fenderlisten en metall-list, ofte rett og slett et stevnjern (litt buet på utsiden, flatt på den siden som vender inn mot båten).
En del båtbrukere på Sør-Vestlandet ville ikke ha fenderlist på de robåtene de skulle ro til havs med, fordi de mente båtene ble litt mindre elastiske i sjøgang med slik.
Storehesten Opp
Storehesten Opp er et motbakkeløp i Sunnfjord som arrangeres av Gaular Idrettslag.
Løpet ble første gang arrangert i 2006 og samlet i 2009 hele 1500 deltakere. Mange kjente toppidrettsutøvere er hvert år med og kjemper om seieren i dette som er et av de lengste motbakkeløp i Norge. I 2008 var konkurransen offisielt Norgesmesterskap i motbakkeløp.
Vinnere
* Kortere løype på grunn av dårlig vær - målgang i Kårstadskaret
Norsk yorkshire
Norsk yorkshire (Y) er en griserase som opprinnelig stammer i fra Storbritannia og som internasjonalt er kjent som stor hvit gris (Large White). Den er helhvit og minner om mye om norsk landsvin, men den skiler seg fra denne gjennom blant annet å ha stående ører.
Norsk yorkshire har blitt raffinert som rase av Norsvin og inngår som en viktig bestanddel i en rekke blandinger, blant annet såkalt noroc (edelgris) og norhybrid. Rasen er først om fremst kjent for sine utmerkede egenskaper som forelder. I slaktegrisproduksjon brukes det derfor helst blandinger der purker inngår, ofte i en blanding med norsk landsvin. Som sådan ble denne rasen skapt omkring 1900. Den er en blanding av opprinnelig norsk svin og britisk yorkshiregris. På 1950-tallet ble også svensk og finsk yorkshire krysset inn. Likeledes ble det krysset inn svensk yorkshire i 1985.
Norsk yorkshire regnes i dag som en utrydningstruet griserase. I 1995 fantes det kun 325 avlsgriser igjen i Norge, hvorav et overveidende flertall var purker. Antallet råner var 25 dyr, men i tillegg fantes sæd fra omkring 75 dyr.
Grand danois
Grand danois (FCI #235) er en hunderase av molossertype som er kjent for sin enorme størrelse, og da spesielt skulderhøyden. Den blir sammen med irsk ulvehund regnet som verdens største hunderase. I Norge var den tidligere også kjent som dansk herregårdshund. Den er Tysklands nasjonalhund.
Opprinnelse og alder
Opprinnelsen til denne hunden er både omdiskutert og usikker, men de fleste mener den er en etterkommer av de mastiffer fønikerne førte med seg til Europa, senere også de nomadiske persiske alanerne – derav det italienske navnet alano. Navnet grand danois betyr stor danske, men de fleste er i dag enige om at denne hunden har lite med dagens Danmark å gjøre. Både Georges-Louis de Buffon og Carl von Linné anså imidlertid at den var dansk, men dette kan ha sammenheng med Danmarks tidligere utbredelse å gjøre. Rasen regnes imidlertid som tysk, så det er et åpent og ubesvart spørsmål hvorfor navnet grand danois har blitt hengende ved den i noen land. Fra 1880 har den offisielt het deutsche dogge i Tyskland, som også regner den som sin nasjonalhund.
Mange kynologer har ment at dagens hund er en etterkommer av en nå utdødd hund kalt danziger bullenbeisser og noen store jakthunder som nedstammet fra strømlinjeforma mastiffer. Andre mener den har blodslinjer fra store mynder, og da spesielt greyhound, som er krysset med engelsk mastiff. Opphavet kan imidlertid vise seg å være en blanding av disse, for man vet at det i England ble krysset fram en slank og hurtig blanding mellom engelsk mastiff, greyhound og trolig enten irsk ulvehund eller skotsk hjortehund. Typen ble aldri populær i England, men en rekke hunder ble importert til Europa, der tysk litteratur beskriver de som «englische dogge». Det er denne hunden det refereres til når det hevdes at såkalte strømlinjeforma mastiffer ble krysset med den mellomeuropeiske danziger bullenbeisser. Sistnevnte skal stamme fra det tidligere Danzig, nå Gdańsk i Polen.
Det sies at det i middelalderen fantes to ulike varianter av denne hunden, som da skal ha gått under navnet alaunt, en mindre og en større. Den minste varianten var hurtig, strømlinjeformet og kraftfull, og den ble mest benyttet til hetsjakt på villsvin, ulv og bjørn. Den største varianten var langt tyngre, mer kompakt og ble først og fremst brukt som vakthund. Tilnavnet alaunt bidrar til å styrke teorien om at hundetypen kan ha vært en etterkommer av de hundene alanerne bragte med seg, men man kan ikke snakke om en grand danois. Det er imidlertid kjent at såkalte bullenbeissere fantes i minst to typer, daniziger bullenbeisser og brabant bullenbeizer. Den førstnevnte var størst og en lokal variant av denne skal også ha gått under navnet bärenbeisser. Sistnevnte skal iflg. tyske kilder være blant opphavet til boxer.
Ny teknologi og moderne forskning har lært oss at ting ikke alltid er slik vi har trodd. Den svenske forskeren, Peter Savolainen, har ganske nylig avdekket at vi nok må revurdere både opphav, alder og gruppetilhørighet for mange av våre hunderaser. Grand danois kan nok ha eksistert på 1600-tallet eller før, men man kan neppe snakke om en egen homogen hunderase før mye senere. Trolig ble den endelig utformet først mot slutten av 1800-tallet. FCI besluttet i 1937 at rasestandarden skulle tilhøre Tyskland.
Utseende, anatomi og fysikk
Grand danois er en kvadratisk hund med enorme proporsjoner. Rasen forener gjennom sitt edle helhetsinntrykk reisning, styrke og eleganse i en stor, kraftig og velproporsjonert kroppsbygning. Hodet er fint utmeislet, langstrakt og smalt og gir et uttrykksfullt uttrykk. Markert stopp og godt utviklede øynbrynsbuer. Bred neserygg og et dypt rektangulært snuteparti. Hodet bæres høyt hevet på en lang, muskuløs og tørr hals med bøyd nakkelinje. Ryggen er kort, forbrystet framtredende og buklinjen godt opptrukket. Bredt og lett velvet lendeparti. Kraftige, muskuløse bein og runde labber med meget kompakte buede tær. Halen skal nå til hasene og er høyt ansatt og bred ved roten. Når den hviler skal halen bæres hengende i en svak bue. Når den beveger seg hurtig eller blir ivrig bæres den lett oppoverbøyd.
Pelsen er tett, kort, glatt tilliggende og glinsende. Den kan deles inn i tre fargegrupper: Gul og tigret, harlekin og sort, og blå.
Hannhunder skal ha en minimums skulderhøyde på 80 cm og veier ofte opp mot 70 kg eller mer. Tisper skal ha en minimums skulderhøyde på 72 cm og veier normalt 50 kg eller mer.
Bruksområde
Grand danois er i dag først og fremst en flott og stødig familiehund, men den har også en rekke brukshundegenskaper, f. eks. som vakthund eller vognhund. Den er også stadig oftere å se som utstillingshund.
Lynne og væremåte
Grand danois regnes som en fredelig mastiff og er ikke spesielt krevende å holde, slik mange tror. Den er typisk selvsikker, men varsom, snill og rolig. Rasen er normalt ikke aggressiv, men den kan være beskyttende og noe skeptisk til fremmede. Den skjeller sjelden.
Grand danois regnes som en god familiehund, også for barnefamilier. På grunn av størrelsen er det ekstra viktig at man begynner treningen tidlig og er konsekvent i innlæringsprosessen av rutiner, som for eksempel det å gå pent i bånd. Rasen trenger også regelmessig mosjon.
Antispinn
Antispinn (, forkortet TC) er en elektronisk funksjon på biler og motorsykler som forhindrer at drivhjulene spinner når det ikke er friksjon mellom underlag og dekk, for dermed å sikre et bedre veigrep og fremkommelighet. Systemet er ofte en del av elektronisk stabilitetskontroll.
Det finnes flere typer antispinn, og hensikten er å overføre kraften til det hjulet som har best grep, samt redusere på det/de som spinner. Systemet er normalt mulig å frakoble med egen bryter.
Historie
En forgjenger for dagens elektroniske antispinn-systemer er differensialbrems. Dette helmekaniske systemet reduserer forskjellen på to akslingers rotasjonshastighet, men i motsetning til antispinn så fjernes ikke muligheten for hjulspinn fullstendig.
I 1971 introduserte Buick MaxTrac, et elektronisk system som oppdager hjulspinn og justerer motorkraften som leveres til hjulene for å forbedre veigrepet. Systemet var tilgjengelig som ekstrautstyr på modeller som Riviera, Estate Wagon, Electra, Centurion og LeSabre. Da Buick hadde en rekke problemer med systemet, ble det droppet etter 1973.
Andre navn
Implementasjoner av antispinn-systemer gis av og til forskjellige navn hos ulike bilprodusenter. Noen eksempler fra tysk og engelsk er:
Pusjkinskaja (St. Petersburgs metro)
Pusjkinskaja (russisk: ) er en undergrunnsstasjon på Kirovsko-Vyborgskaja-linjen i St. Petersburgs metro. Stasjonen åpnet 30. april 1956, et halvt år etter linjen åpnet. Arkitekter er Leonid Poljakov og Vasilij Petrov. Som mange av de andre stasjonene på linjen, er Pusjkinskaja en dyptliggende pylonstasjon. Stasjonen ligger 57 meter under bakken.
Navnet Pusjkinskaja fikk stasjonen fordi den ligger rett ved Vitebskij jernbanestasjon, som knytter St. Petersburg sammen med byen Pusjkin, der Aleksandr Pusjkin levde fra 1811 til 1817.
Pylonene i sentralhallen er kledd med hvit marmor, mens gulvet er kledd med rødlig Tokovskij-granitt fra Ukraina. I enden av hallen er en statue av Aleksandr Pusjkin, laget av Mikhail Anikusjin.
20. desember 2008 ble det åpnet en gangtunnel til stasjonen Zvenigorodskaja på Frunzensko-Primorskaja-linjen.
Liste over vinnere av Amandaprisen
Liste over vinnere av Amandaprisen er en oversikt over vinnere av Amandaprisen per kategori siden den første utdelingen i 1985 med historikk for de ulike kategoriene.
Utdelingen i 1993 var en felles nordisk prisutdeling som gikk under navnet Nordisk Amanda. Vinnere for dette året er derfor overrepresentert med ikke-norske vinnere og er merket med landet filmen kommer fra.
Beste norske kinofilm
Delt ut siden 1985 og delt ut under alle utdelinger unntatt under nordisk Amanda i 1993 da den ble erstattet med prisen beste film/regi som gikk til beste nordiske film. Gikk de første årene under navnene beste norske spillefilm for kinovisning (1985–1987) og beste norske spillefilm på kino (1988).
Beste regi
Delt ut siden 2005. Beslektet med kategoriene beste film/regi som ble delt ut til beste nordiske film under nordisk Amanda i 1993 i stedet for kategorien beste norske kinofilm, årets ungdomspris til filmskapere i 1993, Amandakomiteens debutantpris til både skuespillere og filmskapere i perioden 1997–2001 og Canal+ Nordisk debutant-Amanda til nordiske regidebutanter i perioden 2003 til 2006
Beste dokumentarfilm
Delt ut siden 1986. Slått sammen med kortfilm-kategorien i 1988. Ble ikke delt ut i 1992, 1994 og 1996. Gikk de første årene under navnene beste dokumentarfilm/reportasje (1986–1987, 1989–1991), beste dokumentar/reportasje/fri filmkunstneriske kortfilm (1988) og beste dokumentarfilm for kino (1995).
Beste kortfilm
Delt ut siden 1985. Slått sammen med dokumentar-kategorien i 1988. Ble ikke delt ut i 1986, 1992 og 1993. Gikk de første årene under navnene beste kortfilm/korte fjernsynsprogram uansett genre (1985), beste frie kunstneriske produksjon (1987, 1989–1991), beste dokumentar/reportasje/fri filmkunstneriske kortfilm (1988) og beste kortfilm eller forfilm for kino (1994).
Beste mannlige skuespiller
Delt ut siden 1985 og er en av fire kategorier som er delt ut under alle utdelinger. Vekslet de første årene mellom å hete beste mannlige skuespiller og beste mannlige hovedrolle. Gikk under navnet beste mannlige hovedrolle i film og fjernsyn i 1991 og 1992. Det ble kåret to vinnere i kategorien i 1995, begge for samme film.
Beste kvinnelige skuespiller
Delt ut siden 1985 og er en av fire kategorier som er delt ut under alle utdelinger. Vekslet de første årene mellom å hete beste kvinnelige skuespiller og beste kvinnelige hovedrolle. Gikk under navnet beste kvinnelige hovedrolle i film og fjernsyn i 1991 og 1992.
Bese birolle
Delt ut første gang under nordisk Amanda i 1993 og igjen i 1998 før den ble en fast kategori fra 2006. Felles kategori for menn og kvinner fram til og med 2007. Skilt i kategorien beste kvinnelige birolle og beste mannlige birolle fra 2008.
Beste utenlandske kinofilm
Delt ut siden 1985 og er en av fire kategorier som er delt ut under alle utdelinger. Prisen var en publikumspris i 1988, 1994 og 1996 hvor kinopublikum eller TV-seerne var med på å kåre vinneren, enkelte ganger sammen med filmkritikere. Har også gått under navnene beste utenlandske spillefilm importert for visning på norske kinoer (1985–1987), beste kinofilm (1988, 1996) og årets utenlandske kinofilm distribuert i Norge (1992).
Beste originalmusikk
Delt ut i 1985, 1986 og under nordisk Amanda i 1993 før det ble en fast kategori i 2008. Inngikk i kategorien beste faglig innsats/fagprisen i 1987–1991 og 1998. Gikk de første årene under navnene beste originalskrevne musikk (1985-1986) og beste filmkomponist (1993), og deretter beste musikk fram til og med 2019.
Beste foto
Delt ut i 1985, 1986 og under nordisk Amanda i 1993 før det ble en fast kategori i 2008. Inngikk i kategorien beste faglig innsats/fagprisen i 1987–1991 og 1998. Gikk under navnet beste filmfotograf i 1993.
Beste filmmanus
Delt ut i 1992, 1993 og 1998 før den ble en fast kategori i 2008. Har også gått under navnene beste film-/fjernsynsmanuskript (1992) og beste filmmanuskriptforfatter (1993).
Beste kostyme
Delt ut siden 2020. Inngikk i kategorien beste faglig innsats/fagprisen i 1986–1991, 1993 og 1998.
Beste maske/sminke
Delt ut siden 2020. Inngikk i kategorien beste faglig innsats/fagprisen i 1986–1991, 1993 og 1998.
Beste visuelle effekter
Delt ut siden 2010. Inngikk i kategorien beste faglig innsats/fagprisen i 1986–1991, 1993 og 1998.
Beste klipp
Delt ut siden 2008. Inngikk i kategorien beste faglig innsats/fagprisen i 1986–1991, 1993 og 1998.
Beste lyddesign
Delt ut siden 2008. Inngikk i kategorien beste faglig innsats/fagprisen i 1986–1991, 1993 og 1998.
Amandakomiteens ærespris
Delt ut siden 1985 og er en av fire kategorier som er delt ut under alle utdelinger. Ærespris som deles ut på fritt grunnlag av Amandakomiteen til «en eller flere personer som har gjort en spesiell innsats innenfor norsk film». Æresprisen er ved enkelte anledning blitt tildelt flere personer. Disse er blitt skilt på to linjer der hvor det er naturlig.
Amandakomiteens gullklapper
Delt ut i siden 1990 med unntak av under nordisk Amanda i 1993. Gullklapperen er en fagpris som deles ut på fritt grunnlag av Amandakomiteen til «en eller flere aktive kunstnere som har gjort en særlig innsats innen norsk film». Mottakeren får en statuett utformet som en filmklapper utformet av Nils Aas. I forbindelse med filmens 100-årsjubileum, ble det i 1996 i tillegg delt ut en jubileumsgullklapper til Norsk Filmforbund.
Folkets Amanda
Publikumspris som er delt ut siden 2007.
Utgåtte kategorier
Her følger en liste over priskategorier som ikke lengre eksisterer.
Beste nordiske kinofilm / Nordisk Amanda
Innført i forbindelse med nordisk Amanda i 1993 og erstattet det året klassen beste norske kinofilm og gjaldt filmer fra hele Norden. Prisen ble videreført selv om Amandaprisen igjen ble en pris i 1994 og ble delt ut parallelt med beste norske kinofilm og beste utenlandske kinofilm fram til og med 2000. Gikk første året under navnet beste film/regi, beste nordiske kinofilm i 1994 og nordisk Amanda fra 1995 til 2000. Det ble flere ganger brukt en internasjonal jury for å kåre vinneren i klassen. Prisen ble ofte utdelt utenom den ordinære Amandapris-utdelingen.
Beste dramatiske fjernsynsproduksjon
Ble delt ut i perioden 1985 til 2004 med unntak av 1992–1996 og 1999. I 1999 ble derimot kategorien beste underholdningsproduksjon for fjernsyn delt ut. Det var to priser for fjernsynsproduksjoner fra 1989 til 1991 og i 1998, en for dramaproduksjoner og en for underholdning. Kategorien hadde navnene beste dramatiske fjernsynsproduksjon (1985), beste dramatiske fjernsynsfilm/novellefilm (1986), beste fjernsynsproduksjon, dramatiske produksjon, underholdningsproduksjon og TV/novellefilm (1987), beste fjernsynsproduksjon/dramatiske produksjon/underholdningsproduksjon (1988) og beste dramatiske fjernsynsproduksjon (1989-1991, 1997-1998, 2000-2004).
Beste underholdningsproduksjon for fjernsyn
Ble delt ut i perioden 1989 til 1999 med unntak av 1992–1997. De fleste årene ble den utdelt parallelt med prisen for dramatisk fjernsynsproduksjon. I 1997 var kategoriene slått sammen til beste dramatiske produksjon, underholdningsproduksjon og TV/novellefilm og i 1999 ble det kun delt ut pris for underholdningsproduksjon og ikke for dramaproduksjon.
Amandakomiteens debutantpris
Delt ut mellom 1997 og 2001, med unntak av 1999, til skuespillere og filmskapere.
Canal+ – Nordisk debutant Amanda
Ble delt ut mellom 2003 og 2006 til regidebutanter fra hele Norden.
DVD-Amanda
Delt ut i 2006 og 2007. Også kalt beste film rett på DVD.
Beste faglige innsats
Delt ut i perioden 1986 til 1998, med unntak av 1992 og 1994-1997. Kategorien ble også kalt fagprisen. Det ble ved flere tilfeller delt ut flere fagpriser samme år. I 1986 og 1993 ble det også delt ut egne priser i kategoriene beste foto og beste originalmusikk. Fra 2008 ble det innført flere faste tekniske priser innen ulike fagområde som tidligere var dekket av denne prisen.
Kategorier som kun er blitt delt ut en gang
Pris til unge filmskapere.
Pris til skuespillerdebutanter.
MF «Sulafjord»
MF «Sulafjord» er en pendelferge bygget i 1986. Fergen ble kjøpt av Bastø Fosen i desember 2010 og gikk fra mars 2011 til 2017 som fast fjerdeferge på Horten–Moss. I 2017 ble fergen kjøpt av Fjord1 og fikk sitt nåværende navn. Den skal settes inn som reserveferge på sambandene Bognes–Skarberget og Drag–Kjøpsvik i Nordland.
Fergen ble levert i 1986 som MF «Austrheim» til BNR, hvor den gikk ruten Knarvik - Steinestø til 1995.
Fergen gikk under navnet MF «Bjørnefjord» for HSD fra 1995 til 2001. Den gikk fra og med 1995 til og med desember 2000 på Valevåg–Skjersholmane. Fra 2001 til 2010 gikk den som MF «Boknafjord» og frem til 2007 på sambandet Mortavika–Arsvågen.
Se også
Her er de fergene MF «Sulafjord» har gått i rute med/er søsterferge til.
Fatmir Sejdiu
Fatmir Sejdiu (født 23. oktober 1951) var den andre presidenten i Kosovo. Sejdiu erstattet Ibrahim Rugova etter Rugova døde av kreft i januar 2006. Han tilhører også samme parti, LDK.
Tidlig liv
Han bor i Priština sammen med sin kone Nezafete og deres tre sønner.
Politisk karriere
Sejdiu var en respektert professor ved Universitetet i Prishtina, og underviste gjennom sine perioder som parlamentariker.
Gonimbrasia belina
Gonimbrasia belina er en sommerfugl som tilhører familien påfuglspinnere (Saturniidae). Denne store, grå arten lever i tørre skogsområder i det sørlige Afrika. Larvene, som kan forekomme i store mengder, er kjent som mopane-worms. De blir høstet inn og spist og er en viktig proteinkilde for mange mennesker i området.
Fatmir Sejdiu
Politisk karriere
Sejdiu var tidlig med i protester mot serbisk autoritært styresett, og hadde i mange år hengende et portrett hengende på sitt kontor, som viste han og partilederen Veton Suroi som låste armene sammen foran opprørspolitiet. Han ble alltid beundret for å være ærlig og rettferdig i alle sitt politisk virke.
Gonimbrasia belina
Utseende
Den voksne sommerfuglen er en ganske stor, grå spinner. Forvingene har to hvite og svarte tverrbånd, mellom disse en liten, hvit øyeflekk. Bakvingene har ett tverrbånd, innenfor dette en stor øyeflekk som utenfra og innover er hvit, svart, grå og gul. Larven er gulgrå med svarte pigger og spredte hår.
Fatmir Sejdiu
Politisk karriere
Sejdiu var i ledelsen av Kosovos demokratiske ligaLDK og av parlamentet til Kosovo. Sejdiu var en innflytelsesrik parlamentariker i LDK, partiet til avdøde president Ibrahim Rugova.
Gonimbrasia belina
Levevis
Larvene lever først og fremst på treet mopane (Colophospermum mopane, erteblomstfamilien), som vokser i tørre lavlandsområder i det sørlige Afrika, men de kan også gå på blant andre mango (Mangifera indica), og sommerfuglens utbredelse er videre enn mopane-treets. Larvene er ofte meget tallrike og kan spise mer enn 90 % av bladene på mopane-trærne, men fordi aktivitetsperioden er ganske kort er det sjelden at trærne tar varig skade. Som vanlig for påfuglspinnere har de voksne sommerfuglene reduserte munndeler, og de tar ikke næring til seg. For denne artene lever de bare 3 – 4 døgn. Hunnene sitter mye stille og sender ut feromoner, hannene flyr rundt på leting etter dem. Sommerfuglene flyr tidlig på sommeren (november – desember), larvene er fullt utviklet på ettersommeren.
Fatmir Sejdiu
Politisk karriere
Fatmir Sejdiu var en av forfatterne av det konstitusjonelle rammeverket for styret av Kosovo, som ble utarbeidet i 2001.
President
Han ble valgt til president av parlamentet etter at Rugova døde av lungekreft tidlig i 2006. Sejdiu har vunnet beundring fra det internasjonale samfunnet for å prioritere implementering av FN-oppfordrede standarder for god styring og multi-etnisitet.